
[bookmark: _Hlk159834633]CONVENI DE COL·LABORACIÓ ENTRE LA GENERALITAT, A TRAVÉS DE LA PRESIDÈNCIA, I LA UNIVERSITAT JAUME I, PER AL FOMENT DE LES ACTIVITATS DE LES UNIVERSITATS PÚBLIQUES DE LA COMUNITAT VALENCIANA EN MATÈRIA DE PARTICIPACIÓ CIUTADANA, DURANT L’EXERCICI 2024.
D’una banda, la Generalitat, representada per Santiago Lumbreras Peláez, secretari autonòmic de Relacions Institucionals i Transparència, segons el nomenament efectuat pel Decret 113/2023, de 25 de juliol, del Consell, i autoritzat, per a la firma d’este conveni, d’acord amb el que establix l’article 6 del Decret 176/2014, de 10 d’octubre, del Consell, pel qual regula els convenis que subscriga la Generalitat i el seu registre, per l’acord del Consell de 7 de maig de 2024.
D’altra banda, la Universitat Jaume I (d’ara en avant, UJI), amb CIF Q6250003H, representada per la rectora d’esta universitat, Eva Alcón Soler, en exercici de les competències que a este efecte li reconeixen la Llei orgànica 6/2001, de 21 de desembre, d’universitats; els estatuts d’esta universitat aprovats pel Decret 95/2021, de 9 de juliol, del Consell (DOGV núm. 9128, de 15.07.2021), i el Decret 60/2022, de 20 de maig, del Consell, relatiu al seu nomenament (DOGV núm. 9345, de 23.05.2022).
Les parts, en la representació que tenen i amb les facultats que els seus respectius càrrecs els conferixen, es reconeixen capacitat legal suficient per a l’atorgament d’este conveni, i a este efecte,
EXPOSEN
[bookmark: _Hlk106366176][bookmark: _Hlk106365892]I. L’Estatut d’Autonomia de la Comunitat Valenciana preveu en l’article 9.4 que tots els valencians tenen dret a participar de manera individual, o col·lectiva, en la vida política, econòmica, cultural i social de la Comunitat Valenciana. La Generalitat promourà la participació dels agents socials i del conjunt de la societat civil en els assumptes públics.
[bookmark: _Hlk148701241]II. En el marc de la legislació de la Comunitat Valenciana, la Llei 4/2023, de 13 d’abril, de participació ciutadana i foment de l’associacionisme de la Comunitat Valenciana (DOGV núm. 9579, de 20.04.2023) té entre els seus objectius promoure i fomentar la participació ciutadana en els assumptes públics de manera individual o col·lectiva, i regula en els seus articles 36 i 38 les mesures de promoció de la participació i les relacions de la Generalitat amb la ciutadania i amb les entitats de la societat civil de la Comunitat Valenciana. En este context, la Generalitat ha iniciat una verdadera política de foment de la participació ciutadana en els assumptes públics que ha de constituir un dels pilars bàsics sobre els quals es desenvolupen i prenen forma la democràcia avançada i l’autogovern.
[bookmark: _Hlk150763428][bookmark: _Hlk157582847][bookmark: _Hlk165371408]III. El Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, assigna a la Presidència de la Generalitat, entre altres, les competències en matèria de participació i transparència i l’article 4 del Decret 131/2023, de 10 d’agost, pel qual s’aprova el Reglament orgànic i funcional de la Presidència de la Generalitat, atribuïx a la Direcció General de Transparència i Participació l’exercici, entre altres, de les funcions ciutadana de coordinació de les polítiques del Consell en matèria de participació ciutadana.
IV. La línia nominativa de subvencions S0785, “Foment de les activitats de les universitats públiques de la Comunitat Valenciana en matèria de participació ciutadana”, està prevista en la Llei 8/2023, de 27 de desembre, de pressupostos de la Generalitat per a l’exercici 2024, de la qual l’UJI és una de les beneficiàries i esta inclosa en el Pla estratègic de subvencions de la Presidència de la Generalitat i els seus organismes públics, per al període 2024-2026. Esta línia de subvenció està dins dels objectius estratègics d’este pla, que pretén convertir la Generalitat en referent per a la ciutadania i per a altres administracions, en matèria de participació ciutadana.
V. És necessari instrumentar la subvenció nominativa mencionada mitjançant un conveni, segons el que es preveu en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (d’ara en avant, LHPG) i, en els mateixos termes, l’article 22.2.a de la Llei 38/2003, de 17 de novembre, general de subvencions (d’ara en avant, LGS).
Així mateix, cal ajustar-se al que s’establix en l’article 160.1.b de la LHPG; en els articles 47 i següents de la Llei 40/2015, d’1 d’octubre, de règim jurídic del sector públic (d’ara en avant, LRJSP), i en l’article 12.6.a i b del Decret 176/2014, de 10 d’octubre, del Consell, pel qual regula els convenis que subscriga la Generalitat i el seu registre (d’ara en avant, Decret 176/2014).
[bookmark: _Hlk148701279]VI. La Presidència de la Generalitat té interés a subscriure este conveni de col·laboració per a fomentar activitats de formació, divulgació i investigació en matèria de participació ciutadana.
VII. L’UJI és una entitat de dret públic que exercix activitats de formació, investigació i transferència de coneixements, interessada a col·laborar amb els sectors socioeconòmics públics i privats amb la finalitat d’assegurar un dels fins de la formació i la investigació, que és la innovació i la modernització de l’entorn socioeconòmic.
VIII. La Llei 14/2011, d’1 de juny, de la ciència, la tecnologia i la innovació, constituïx un marc de referència per a promoure la col·laboració dels organismes públics d’investigació, les administracions públiques i les empreses, amb la finalitat de donar una resposta eficaç a les exigències del desenvolupament econòmic i social.
IX. L’article 11 de la Llei orgànica 2/2023, de 22 de març, del Sistema Universitari, indica que la investigació és una de les funcions fonamentals de les universitats, les quals impulsaran estructures d’investigació i de transferència i intercanvi del coneixement i la innovació que faciliten la interdisciplinarietat i la multidisciplinarietat; així mateix, promocionaran les relacions entre la investigació universitària, les necessitats socials i culturals i la seua articulació amb el sistema productiu, atesa especialment l’estructura social i econòmica del territori en què estan implantades.
X. Les dos entitats manifesten l’interés comú i la voluntat social de potenciar este conveni desenvolupant els projectes del programa establit.
Per tot el que s’ha expressat anteriorment, les parts firmants formalitzen este conveni de col·laboració, conformement a les següents
CLÀUSULES
PRIMERA. Objecte
[bookmark: _Hlk159834777]És objecte d’este conveni determinar la col·laboració entre la Presidència de la Generalitat i l’UJI en la realització d’activitats de les universitats públiques de la Comunitat Valenciana en matèria de participació ciutadana, durant l’exercici 2024, d’acord amb els objectius manifestats en la part expositiva d’este conveni. En concret, l’objecte d’este conveni és fer el seguiment de les iniciatives comunitàries rurals, la sistematització dels processos de participació en la ruralitat i la col·laboració amb universitats i xarxes sobre participació ciutadana.
SEGONA. Activitats a realitzar
La consecució de l’objectiu general mencionat tindrà lloc mitjançant la promoció d’accions i activitats en les àrees expressades a continuació:
Línia de treball 1. Investigació en participació rural
Objectiu 1.1: Construcció d’un conjunt d’indicadors de participació vàlid per a municipis de menys de 2.500 habitants, que han de ser capaços de recollir les característiques de la participació en municipis de grandària reduïda i trets rurals.
Objectiu 1.2: Construcció de l’índex de participació “rural” o de municipis xicotets, que ha de permetre conéixer a primera vista la profunditat de la participació en els pobles valencians xicotets, poder establir comparacions i possibilitar la visualització de vies de millora en cada cas.
Objectiu 1.3: Difusió del mecanisme de mesurament i dels seus resultats a través de canals propis de l’UJI. La difusió ha d’afavorir l’esforç dels ajuntaments a l’hora d’impulsar els seus sistemes de participació ciutadana i, a més, reforçar el compromís d’aquells que estiguen ben posicionats en l’índex.
Línia de treball 2. Foment de la participació rural
Objectiu 2.1: Realització i difusió d’un manual de tècniques participatives apropiades per a municipis rurals.
Objectiu 2.2: Realització d’entre 5 i 10 microformacions en l’àmbit comarcal per al foment de la participació rural.
Línia de treball 3. Coordinació amb la resta de les universitats participants
Objectiu 3.1: Elaboració de material de caràcter científic amb els resultats del treball.
Objectiu 3.2: Foment de trobades en l’àmbit autonòmic per a la coordinació i la difusió de resultats.
Objectiu 3.3: Afavorir el desenvolupament de xarxes mixtes formades per administracions públiques locals, provincials i autonòmiques, així com universitats valencianes.
TERCERA. Gastos subvencionables
1. Seran susceptibles de ser finançats per este conveni aquells gastos directes, de funcionament i de personal que duga a terme l’entitat, necessaris per a la realització del projecte presentat, que s’hagen dut a terme des de l’1 de gener de 2024 fins al 15 de novembre de 2024, que responguen de manera indubtable a la naturalesa de l’activitat subvencionada i siguen estrictament necessaris per a fer-ho.
En concret, i de conformitat amb el que s’establix en l’article 31 de la LGS, seran subvencionables els gastos següents:
a) Personal: costos de personal relacionats amb personal investigador, tècnic i la resta de personal auxiliar de la mateixa entitat, incloent-hi les retribucions extraordinàries al personal propi, imputables a la realització del projecte. 
b) Subcontractació: gastos corresponents als servicis prestats per entitats o empreses amb les quals subcontracten tasques de les activitats del projecte. Es podran subcontractar aquelles activitats que no puguen ser realitzades per mitjans propis.
c) Material fungible: necessari per al desenvolupament de les activitats, convenientment justificada la seua vinculació amb el projecte.
d) Viatges i dietes: gastos de desplaçament i dietes del personal propi o contractat que participe en el projecte per a l’estricte desenvolupament de les activitats que s’hi preveuen. Per als gastos per dietes i transport, caldrà ajustar-se al que s’establix en el Decret 24/1997, d’11 de febrer, del Govern Valencià, sobre indemnitzacions per raó del servici i gratificacions per servicis extraordinaris.
2. Per contra, no seran objecte de subvenció els gastos d’adquisició de béns inventariables, els gastos produïts amb motiu de procediments judicials i els impostos, excepte els corresponents al pagament de les factures que ocasione l’activitat subvencionada, d’acord amb l’article 31.8 de la LGS.
3. Amb caràcter previ a la realització del gasto, la comissió de seguiment a què es referix la clàusula novena aprovarà una memòria econòmica o un pressupost en què es quantifiquen els gastos generals previstos per a activitats realitzades a l’empara d’este conveni.
Pel que fa als gastos ja realitzats durant l’exercici 2024 amb anterioritat a la firma d’este conveni, la comissió de seguiment els ratificarà amb la finalitat que siguen inclosos en la memòria econòmica o el pressupost de les activitats.
QUARTA. Obligacions de les parts
1. La Generalitat es compromet a abonar l’import de la subvenció, segons el que es disposa en la clàusula quinta. 
2. L’UJI es compromet al fet que l’activitat que fonamenta la concessió de la subvenció ha d’estar executada i el seu pagament ha d’estar realitzat abans de la fi del termini de justificació que s’establisca en la clàusula sexta. Així mateix, l’UJI es compromet al compliment de totes les obligacions assenyalades en l’article 14 de la LGS.
3. Totes aquelles activitats desenvolupades amb el finançament de la Presidència de la Generalitat hauran de comptar amb l’adequada publicitat institucional, en què es faça constar la participació financera de la Generalitat, a través de la Presidència.
Totes les actuacions en matèria de publicitat institucional s’han d’ajustar a les prescripcions que conté sobre la matèria la Llei 12/2018, de 24 de maig, de la Generalitat, de publicitat institucional per a l’interés ciutadà i la concepció col·lectiva de les infraestructures públiques.
QUINTA. Import i pagament de la subvenció
[bookmark: _Hlk157582975][bookmark: _Hlk159834727]1. El finançament de les activitats subvencionables ascendix a un import total màxim de 15.000€ (quinze mil euros). L’import mencionat serà finançat a càrrec del capítol IV de l’aplicació pressupostària 0105.02.02.112.H00, la línia nominativa de subvencions S0785, “Foment de les activitats de les universitats públiques de la Comunitat Valenciana en matèria de participació ciutadana”, dels pressupostos de la Generalitat per a l’exercici 2024.
Les aportacions establides en este acord de cooperació queden excloses de l’àmbit de l’article 107.1 del Tractat de funcionament de la Comunitat Europea, als efectes previstos en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que no s’aplica a esta ajuda el principi d’incompatibilitat amb el mercat comú per no afavorir cap empresa ni falsejar la competència, perquè els seus destinataris no realitzen activitat econòmica.
2. La dotació econòmica es podrà aportar de la manera següent a sol·licitud de l’UJI: 
El 30% de l’aportació econòmica a la firma d’este conveni per a realitzar-ne activitats, en virtut del que s’establix en l’article 171.3.a de la LHPG.
La Presidència de la Generalitat anticiparà, al seu torn, un 20% més per al desenvolupament d’activitats del conveni, una vegada s’haja justificat de manera suficient i adequada l’aplicació efectiva dels fons anticipats.
El restant 50% s’abonarà després de la justificació, per part de l’UJI, del total del gasto objecte de la subvenció atorgada.
Tot això de conformitat amb el que s’establix en els articles 168.1.A i 171.3 i 4 de la LHPG, i d’acord amb l’article 22.2.a de la LGS.
3. No obstant això, amb caràcter previ al pagament de la subvenció, l’entitat beneficiària haurà d’estar al corrent en el compliment d’obligacions tributàries i davant de la Seguretat Social. Així mateix, no es podrà fer el pagament si l’entitat beneficiària és deutora per resolució de procedència de reintegrament.
4. L’UJI queda exonerada de la constitució de garanties per les quantitats anticipades, en virtut de l’article 171.5.g de la LHPG.
5. El pagament per part de la Presidència de la Generalitat es farà mitjançant transferència bancària en el compte que designe l’UJI.
SEXTA. Termini i forma de justificació de la subvenció
1. La justificació de la subvenció comprén la realització de l’activitat, el compliment de la finalitat de la subvenció (art. 14.1.b de la LGS), el compliment de la finalitat per a la qual es concedix i l’aplicació dels fons percebuts (art.17.3.i de la LGS), el compliment de les condicions imposades, i la consecució dels objectius previstos en l’acte de concessió (article 30.1 de la LGS).
2. Per a efectuar el pagament, l’UJI s’haurà d’ajustar als requisits i les formes d’acreditació establits en els articles 30 i 31 de la LGS, així com en l’article 169 de la LHPG, i haurà de presentar un compte justificatiu, que contindrà la documentació següent:
2.1. Una memòria d’actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts, detallant els mitjans emprats, les dates de realització, el nombre d’hores, el nombre de participants, els materials utilitzats, les persones responsables i un resum de com s’ha dut a terme cada activitat. A este document s’unirà el material utilitzat (cartells, tríptics, fotografies, circulars, convocatòries, temaris, llistes d’assistents, material utilitzat per a l’avaluació i resultats d’esta) en les activitats realitzades i el resultat de l’activitat investigadora o els treballs que s’han dut a terme.
La memòria ha d’estar subscrita per la persona responsable de l’actuació o les actuacions realitzades.
2.2. Un informe científic amb les conclusions del projecte com a resultat de la continuació de la línia d’investigació plantejada. 
2.3. Una memòria econòmica justificativa del cost de les activitats que s’han fet, que ha de contindre:
a) Una relació classificada dels gastos de l’activitat, amb identificació del creditor i del document, l’import, la data d’emissió i la data de pagament d’estos gastos o, si és el cas, la data de reconeixement de l’obligació i la proposta de pagament. La relació estarà subscrita per la persona responsable de la gestió econòmica i pressupostària de l’entitat beneficiària de la subvenció.
b) Les factures o els documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior, i la documentació acreditativa del pagament.
c) Un detall d’altres ingressos o subvencions que hagen finançat l’activitat subvencionada, amb indicació de l’import i la procedència.
3. La justificació haurà de dirigir-se a la Direcció General de Transparència i Participació. Es presentarà en el Registre electrònic de la Presidència de la Generalitat Valenciana, en l’URL: .
4. El termini de justificació dels gastos finançats per este conveni vencerà el 15 de novembre de 2024, sense perjuí de la vigència del conveni.
Així mateix, només es considerarà gasto realitzat aquell que haja sigut efectivament pagat fins al final del termini de presentació de la justificació.
SÈPTIMA. Reintegrament i minoració de l’ajuda
1. Serà procedent el reintegrament de les ajudes concedides o la seua minoració, amb el reembossament de les quantitats percebudes i l’exigència dels interessos de demora des del moment del pagament de la subvenció, per incompliment de les obligacions i els requisits que s’establixen en este conveni, així com en els supòsits de causes de reintegrament que establix l’article 37 de la LGS.
2. El procediment de reintegrament s’ajustarà a les previsions contingudes en l’article 172 de la LHPG.
3. La tramitació del procediment garantirà l’audiència a l’entitat interessada. Es podrà prescindir del tràmit d’audiència quan la entitat sol·licitant renuncie a la subvenció i no figuren en el procediment, ni siguen tinguts en compte en la resolució, altres fets ni altres al·legacions o proves que les presentades per la persona interessada.
4. El termini màxim per a resoldre i notificar la resolució procedent serà de dotze mesos a comptar de l’inici de l’expedient de declaració de pèrdua de dret o de minoració.
5. La resolució d’este procediment posarà fi a la via administrativa, i contra esta es podrà interposar, potestativament, un recurs de reposició davant del mateix òrgan que l'ha dictada, en el termini d'un mes comptat des de l'endemà de ser notificada, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de ser notificada, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques (LPACAP), i en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa (d’ara en avant, LJCA).
OCTAVA. Compatibilitat de la subvenció
La subvenció a què es referix este conveni es declara compatible amb qualssevol altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d’organismes internacionals, sempre que, en conjunt, no superen el cost de l’activitat subvencionada.
NOVENA. Comissió de seguiment i control
1. Per al seguiment de l’execució i el desenvolupament d’este conveni es crea una comissió mixta de seguiment i control, composta per tres representants de cada una de les institucions firmants, que adequarà el seu funcionament al que es preveu en els articles 15 i següents de la LRJSP.
2. La comissió de seguiment i control estarà integrada:
Per part de la Presidència de la Generalitat, pel director general de Transparència i Participació, pel subdirector general de Participació Ciutadana i per la cap del Servici de Polítiques de Participació Ciutadana, o les persones que els substituïsquen.
Per part de l’UJI, per tres persones representants de l’UJI o les persones que les substituïsquen.
3. La comissió de seguiment, que serà presidida per la directora general de Participació Ciutadana, es constituirà en el termini de 15 dies a partir de la firma d’este conveni, i sense perjuí de les funcions que expressament es recullen en l’article 9 del Decret 176/2014.
4. A l’efecte d’adoptar acords, correspondrà al director general de Transparència i Participació dirimir amb el seu vot els empats.
5. Les funcions de secretaria seran exercides per la cap del Servici de Polítiques de Participació Ciutadana, o la persona que la substituïsca.
6. Les actes, acords o informes que, si escau, emeta la comissió en el desenvolupament i execució de les funcions que té assignades es remetran a la Subdirecció General de Participació Ciutadana.
7. La comissió es reunirà almenys una vegada a l’any i totes les vegades que es considere necessari, a petició de qualsevol de les parts firmants del conveni.
8. Correspondrà a la comissió de seguiment vetlar pel compliment correcte del conveni, impulsant la realització de totes les actuacions que siguen necessàries per a desenvolupar-lo i executar-lo, sense perjuí de les funcions que es recullen expressament en l’article 9 del Decret 176/2014.
DÈCIMA. Règim sancionador
S’aplicarà el règim sancionador per la comissió d’infraccions administratives previstes en la normativa bàsica estatal que s’establix en el títol IV de la LGS, als subjectes beneficiaris de subvencions que siguen responsables d’estes, que seran sancionats segons el que es disposa en el capítol IV del títol X de la LHPG i, amb caràcter procedimental, en els articles 25 a 31 de la LRJSP i en els articles 53, 56 i 77.4 de la LPACAP.
ONZENA. Vigència
Els efectes d’este conveni, amb independència de la data en què que siga subscrit, es retrotrauran a l’1 de gener de 2024 i finalitzaran el 31 de desembre de 2024.
DOTZENA. Lloc de realització
Les activitats objecte d’este conveni es realitzaran a la seu de les instal·lacions pròpies de l’UJI o en qualsevol altre espai determinat de mutu acord per l’UJI i la Presidència de la Generalitat.
TRETZENA. Confidencialitat
1. La propietat intel·lectual dels treballs i informes resultants de l’activitat d’este conveni s’atindrà al que es regula en el marc de la normativa vigent.
2. Tots els materials o la documentació creats o generats en el marc del conveni podran ser publicats en les webs o els mitjans de difusió de la Presidència de la Generalitat.
CATORZENA. Causes d’extinció
Són causes d’extinció del conveni les següents:
1. La fi del termini de vigència del conveni.
2. El mutu acord de les parts, manifestat per escrit.
3. L’incompliment, per qualsevol de les parts, de les condicions establides en este conveni.
4. L’incompliment de les activitats a desenvolupar o de l’obligació de justificació. En este cas, pertocarà el reintegrament de les quantitats rebudes en les condicions que preveu l’article 37 de la LGS i l’article 172 de la LHPG.
5. Per decisió unilateral d’una de les parts, mitjançant una comunicació expressa per escrit a l’altra part, amb una antelació mínima de dos mesos a la data en què es dona per conclòs el conveni.
6. Les causes generals establides per la legislació vigent.
En cas que hi haja incompliment de les obligacions i els compromisos assumits en este conveni, qualsevol de les parts pot notificar a la part incomplidora un requeriment perquè complisca en un determinat termini les obligacions o els compromisos que es consideren incomplits, en els termes que establix l’article 51.2 de la LRJSP. 
Si en qualsevol moment, durant la vigència d’este conveni, a conseqüència del seguiment realitzat, es comprova l’existència d’alguna de les causes d’extinció indicades abans, es podrà instar la resolució del conveni, comunicant-ho a l’altra part i concedint-li un termini de deu dies per a la presentació d’al·legacions, de conformitat amb el que establix la legislació reguladora del procediment administratiu comú i la resta de normativa que s’hi puga aplicar.
En cada cas concret, en funció de la causa específica d’extinció i en vista de la situació de les actuacions en curs d’execució, les parts establiran la manera de finalitzar estes actuacions. 
QUINZENA. Règim jurídic del conveni
Este conveni té caràcter administratiu i es regirà pel que s’establix en les seues clàusules o, en defecte d’això, pel que s’establix en la normativa general, i el règim jurídic aplicable és el que establixen la LRJSP, els articles de caràcter bàsic de la LGS, així com els preceptes d’este caràcter del reglament de la llei mencionada, aprovat pel Reial decret 887/2006, de 21 de juliol (LRJSP), d’acord amb el que establixen les respectives disposicions finals primeres, i, finalment, per les previsions de la LHPG; tot això en relació amb el que disposa el Decret 176/2014.
La resolució de les controvèrsies que es puguen plantejar sobre la interpretació i l’execució d’este conveni s’ha de resoldre de mutu acord entre les parts, a través de la comissió de seguiment. Si no es pot arribar a este acord, les possibles controvèrsies s’han de resoldre de conformitat amb el que disposa la LJCA.
SETZENA. Pla de control 
Durant el procediment d’execució i comprovació de la justificació de esta subvenció, es duran a terme les actuacions següents dins del Pla de control:
a) Simultàniament al procés d’execució de les activitats, es duran a terme comprovacions in situ de la realització d’almenys dos activitats. En els casos de realització de jornades, ponències o actes de difusió, es comptarà amb l’assistència d’algun dels alts càrrecs de la Presidència de la Generalitat perquè participe, almenys, en un d’estos actes. D’estes comprovacions sobre el terreny s’estendrà una acta de comprovació que ho verifique.
b) Una vegada finalitzada l’activitat, fins i tot una vegada s’ha fet el pagament del total de la subvenció, es realitzarà un control de qualitat d’almenys una activitat triada de manera aleatòria, a partir de la documentació aportada com a resultat de les activitats acomplides, com ara memòries d’execució, estudis d’investigació, informe de resultats o altres documents que aporte l’entitat beneficiària com a conclusió de les activitats. 
Després de l’execució del Pla de control, i basant-se en les actuacions dutes a terme, l’òrgan gestor elaborarà un informe d’execució i avaluació de resultats, de manera que servisca com a instrument de diagnòstic per a la millora, si és el cas, del sistema de gestió i control de les línies i amb la intenció d’implantar un sistema de rendició de comptes.
DESSETENA. Transparència, subministrament d’informació i dades obertes
Sense perjuí de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana, l’entitat beneficiària te les obligacions següents:
1. Donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze l’activitat subvencionada.
2. Subministrar a l’entitat concedent, previ requeriment, tota la informació que siga necessària perquè esta complisca les obligacions previstes en la legislació en matèria de transparència, en el termini de 15 dies hàbils des del requeriment.
3. Disposar els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat, sempre que siga possible, com a conjunt de dades obertes.
DIHUITENA. Clàusula de tractament de dades de caràcter personal
Les parts s’obliguen a complir les previsions del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades, i pel qual es deroga la Directiva 95/46/CE i les específiques de la Llei orgànica 3/2018, de 5 de desembre, de protecció de dades personals i garantia dels drets digitals, quant a les dades personals que, a conseqüència de l’execució d’este conveni, siguen tractades per cada una de les parts o siguen comunicades entre estes parts. 
Informació sobre el tractament de dades de caràcter personal dels responsables designats per a fer el seguiment del conveni i les persones que el firmen:
PER PART DE LA PRESIDÈNCIA DE LA GENERALITAT
Té la condició de responsable del tractament la Subsecretaria de la Presidència de la Generalitat.
La finalitat per al tractament de dades personals és la gestió de convenis pels quals es gestionen ajudes, col·laboracions i acords de cooperació. 
La persona interessada té dret a sol·licitar l’accés, la rectificació i la supressió de les seues dades de caràcter personal, com també pot sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en el següent enllaç.
Podeu obtindre informació més detallada en el següent enllaç.
PER PART DE LA UNIVERSITAT
Té la condició de responsable del tractament la Delegació de Protecció de Dades de l’UJI.
Les parts estan d’acord amb el contingut d’este document i firmen este conveni, en la data de la signatura digital, per deixar-ne constància i en prova de conformitat.

